RESOLUCIÓN do 27 de xaneiro de 2011, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel cualificado para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 25/02/2011

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8º.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos e no seu artigo 9º a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado por Cacumen Lugo, S.L.U., de acordo coas seguintes bases:
1. Denominación do curso: curso para a capacitación de aplicadores/manipuladores de produtos biocidas. Nivel cualificado.
2. Entidade organizadora: Cacumen Lugo, S.L.U.
3. Data: do 25 de marzo ao 30 de abril de 2011.
4. Duración: 60 horas (avaliación 1 hora).
5. Lugar de realización: instalacións de Cacumen Lugo, S.L.U. R/ Concepción Arenal, 18-1º. 27004 Lugo.
6. Número de prazas: máximo 20 alumnos.
7. Dirixido a: responsables técnicos das empresas que apliquen e/ou manipulen produtos biocidas.
8. Criterios de selección: por rigorosa orde de recepción de solicitude de inscrición.
9. Presentación de solicitudes: segundo o modelo do anexo.
Ver referencia pdf "03900D016P048.PDF"
11. Certificado de superación do curso.
É obrigatoria a asistencia a tódalas sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade o carné de aplicador/manipulador de biocidas, nivel cualificado.
Santiago de Compostela, 27 de xaneiro de 2011.
Manuel Antonio Varela Rey
Director xeral de Innovación e Xestión
da Saúde Pública
ANEXO
Ficha de solicitude de inscrición
Curso para a capacitación de aplicadores/manipuladores de produtos biocidas. Nivel cualificado
Entidade organizadora: Cacumen Lugo, S.L.U.
Datas: do 25 de marzo ao 30 de abril de 2011.
Lugar de realización do curso: instalacións de Cacumen Lugo, S.L.U.
R/ Concepción Arenal, 18-1º. 27004 Lugo.
Duración: 20 horas teórico/prácticas e 1 hora de exame.
Horario: os días 25 de marzo, 1, 8, 15 e 29 de abril de 2011 das 16.00 ás 21.00 h.
Os días 26 de marzo, 2, 9 e 16 de abril de 2011 das 10.00 ás 14.00 h e das 16.00 ás 20.00 h.
O 30 de abril de 2011 das 10.00 ás 14.00 h.
Nº de prazas: máximo 20 alumnos.
Información e inscrición: Cacumen Lugo, S.L.U., R/ Concepción Arenal, 18-1º. 27004 Lugo, Teléfono: 982 24 39 44, Fax: 982 28 41 61, e-mail:
cacumen@cacumenlugo.com
Criterio de selección: por rigorosa orde de solicitude.